Forslag til Rådets direktiv om indsamling af statistiske oplysninger vedrørende turisme (95/C 35/05) (Tekst af betydning for EØS) KOM(94) 582 endelig udg. - 95/0002(CNS)

(Forelagt af Kommissionen den 6. januar 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 213,

under henvisning til udkast til direktiv forelagt af Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Europa-Parlamentets beslutninger af 11. juni 1991 (1) og 18. januar 1994 (2) understreger, at Fællesskabet spiller en afgørende rolle i udarbejdelsen af statistikker vedrørende turisme;

udarbejdelsen af et direktiv med henblik på at kanalisere de bestræbelser, der for tiden udfoldes på nationalt plan, støttes af Det Økonomiske og Sociale Udvalg (3);

i henhold til Rådets beslutning 90/665/EØF (4) er der udarbejdet en fælles metodologi for indsamling af fællesskabsstatistikker vedrørende turisme;

resultaterne af det toårige program (1991-1992) for udvikling af fællesskabsstatistikker vedrørende turisme i henhold til ovennævnte beslutning fra Rådet understreger behovene hos brugere i den private og den offentlige sektor for med kort varsel at have adgang til pålidelige og sammenlignelige statistikker vedrørende udbud og efterspørgsel i turistbranchen på fællesskabsplan;

udviklingen af fællesskabsstatistikker vedrørende turisme er med Rådets afgørelse 92/421/EØF om en EF-handlingsplan for turisme blevet anerkendt som værende af stor betydning (5); turismens anerkendte rolle som et redskab til udvikling og socioøkonomisk integration sikres bedre gennem viden om de grundlæggende relaterede statistikker, der navnlig er etableret på regionalt plan;

med henblik på at vurdere konkurrenceevnen i Fællesskabets turistindustri er det nødvendigt at opnå større viden om turismens omfang, rejsens karakteristika, turistens profil og udgifter til turisme;

månedlige oplysninger er påkrævede, hvis man skal kunne måle de sæsonbetingede krav til turistfaciliteternes kapacitet og således bistå offentlige myndigheder og erhvervslivet med udvikling af mere hensigtsmæssige strategier og politikker, som kan forbedre den sæsonmæssige spredning af ferier og turistaktiviteternes ydeevne;

yderligere fællesskabsaktiviteter på dette område skal fortsat være baseret på en pragmatisk fremgangsmåde, som er i overensstemmelse med subsidiaritetsprincippet;

de nødvendige synergier mellem nationale, internationale og fællesskabsbaserede statistikprojekter, som beskæftiger sig med turisme, skal sikres for at reducere arbejdsbyrden ved indsamling af oplysninger;

der bør tages hensyn til den metodologi, som er udviklet i samarbejde med andre internationale organisationer, som for eksempel Organisationen for Økonomisk Samarbejde og Udvikling (OECD) og Verdensturismeorganisationen, samt de henstillinger, som blev vedtaget af De Forenede Nationers statistikudvalg i marts 1993, hvis man skal sikre en højere grad af sammenlignelighed inden for turismestatistikker på verdensplan;

individuelt kan der kun opnås en pålidelig og effektiv overvågning af strukturen i og udviklingen af både turismeefterspørgsel og -udbud, hvis man etablerer hensigtsmæssige og anerkendte fællesskabsrammer;

fuldstændig implementering af et sådant system kan give stordriftsfordele, samtidig med at der udarbejdes oplysninger til gavn for samtlige medlemsstater og andre implicerede parter;

formidlingen af sammenlignelige statistikker vedrørende turisme opnås bedst på fællesskabsplan;

i Rådets beslutning 93/464/EØF om rammeprogrammet for prioriterede aktioner vedrørende statistiske oplysninger 1993-1997 er der givet mulighed for at oprette et informationssystem om statistikker vedrørende turismeudbud og -efterspørgsel (6);

et rådsdirektiv kan skabe fælles rammer, hvorved man opnår den størst mulige virkning af de forskellige aktioner, der gennemføres på nationalt plan;

de statistiske data, der indsamles inden for et fællesskabssystem, skal være pålidelige og sammenlignelige fra den ene medlemsstat til den anden, hvorfor det er nødvendigt, at man i fællesskab fastlægger de kriterier, som gør det muligt at opfylde disse krav;

Udvalget for De Europæiske Fællesskabers Statistiske Program, som blev nedsat i henhold til Rådets afgørelse 89/382/EØF, Euratom (7), har tilsluttet sig Kommissionens forslag -

UDSTEDT FØLGENDE DIREKTIV:

Artikel 1

Formål

Med det formål at oprette et system for oplysninger om statistikker vedrørende turisme på fællesskabsplan skal medlemsstaterne foretage indsamling, kompilering, behandling og overførsel af harmoniserede statistiske oplysninger vedrørende udbud og efterspørgsel i turistbranchen.

Artikel 2

Område for indsamling af oplysninger og grundlæggende definitioner

For så vidt angår dette direktiv, skal indsamlingen af data vedrøre:

a) Den kollektive turismes indlogeringskapacitet. Indsamlingen skal gælde de lokale enheder, hvis aktivitet falder ind under beskrivelserne i Gruppe 55.1 og 55.2 i den statistiske nomenklatur for økonomiske aktiviteter i De Europæiske Fællesskaber (NACE Rev. 1) som fastsat i Rådets forordning (EØF) nr. 3037/90 (8) ændret ved Kommissionens forordning (EØF) nr. 761/93 (9).

De pågældende typer kollektiv indlogering er:

hoteller og lignende etablissementer (indeholdt i NACE 55.1 og NACE 55.23)

andre faciliteter til kollektiv indlogering (indeholdt i NACE 55.2)

herunder:

- campingpladser (indeholdt i NACE 55.22)

- ferieboliger (indeholdt i NACE 55.23)

- anden kollektiv indlogering (indeholdt i NACE 55.21).

Definitionen af en lokal enhed skal være i overensstemmelse med Rådets forordning (EØF) nr. 696/93 af 15. marts 1993 om statistiske enheder (10). Ved indsamlingen kan der trækkes på registre over foretagender som fastsat i Rådets forordning (EFT) nr. 2186/93 (11).

b) Turiststrømmen i faciliteter for kollektiv turistindlogering. Indsamlingen skal dække intern turisme, dvs. indenlandsk og indadgående turisme; indenlandsk turisme dækker her hjemmehørende i det pågældende land, som kun rejser inden for dette lands grænser, og indadgående turisme dækker ikke-hjemmehørende, som rejser inden for det pågældende lands grænser.

c) Turismeefterspørgsel. Indsamlingen skal omfatte national turisme, dvs. indenlandsk og udadgående turisme; her dækker udadgående turisme hjemmehørende, som rejser i et andet land. Oplysninger omturismeefterspørgsel skal vedrøre rejser, hvis hovedformål er ferie eller forretning, og som omfatter mindst en nat eller flere på hinanden følgende nætter tilbragt uden for det sædvanlige opholdssted.

Artikel 3

Karakteristika for indsamlede data

1. En liste over karakteristika for indsamlede data, herunder deres periodicitet og deres områdemæssige opdeling, findes i bilaget til dette direktiv, som udgør en integrerende del deraf. Med hensyn til karakteristika med en flerårig periodicitet, vil indsamlingen af data blive udført på de tidspunkter, som herefter fastsættes efter proceduren i artikel 12.

2. De definitioner, som skal anvendes på dataindsamlingskarakteristikaene og alle tilpasninger til listen over dataindsamlingskarakteristika skal fastsættes af Kommissionen efter proceduren i artikel 12.

Artikel 4

Statistiske oplysningers nøjagtighed

1. Indsamlingen af de statistiske oplysninger skal, hvor det er muligt, sikre, at resultaterne opfylder visse minimumskrav til nøjagtighed. Disse nøjagtighedskrav fastsættes af Kommissionen efter proceduren i artikel 12. Minimumskravene til nøjagtighed fastsættes med særlig reference til årligt antal overnatninger på nationalt plan.

2. Med hensyn til grundlaget for indsamlingen, træffer medlemsstaterne de foranstaltninger, som de anser for hensigtsmæssige for at opretholde kvaliteten og sammenligneligheden af resultaterne.

Artikel 5

Indsamling af statistiske oplysninger

1. Medlemsstaterne kan, hvor det er hensigtsmæssigt, basere indsamlingen af de statistiske oplysninger, som der anmodes om i artikel 3, på eksisterende data, kilder og systemer.

2. Hvor det drejer sig om karakteristika med årlig og månedlig periodicitet, skal den første undersøgelsesperiode indledes den 1. januar 1996. Hvor det drejer sig om karakteristika vedrørende kolonnerne med kvartalsmæssige data i afsnit C i bilaget, skal den første undersøgelsesperiode begynde den 1. januar 1997 (. . .).

Artikel 6

Behandling af data

Medlemsstaterne behandler de oplysninger, der er indsamlet i henhold til artikel 5, under iagttagelse af de krav til nøjagtighed, der er fastsat i artikel 4, og i overensstemmelse med de detaljerede regler, der er vedtaget efter proceduren i artikel 12. Det regionale niveau skal være i overensstemmelse med fortegnelse over territoriale statistiske enheder (NUTS) under De Europæiske Fællesskabers Statistiske Kontor.

Artikel 7

Dataoverførsel

1. Medlemsstaterne skal overføre de i artikel 6 nævnte oplysninger, herunder oplysninger som er erklæret fortrolige af medlemsstaterne i henhold til national lovgivning eller praksis vedrørende fortrolige statistiske oplysninger i overensstemmelse med bestemmelserne i Rådets forordning (Euratom, EØF) nr. 1588/90 af 11. juni 1990 om fremsendelse af fortrolige statistiske oplysninger til De Europæiske Fællesskabers Statistiske Kontor (12). Nævnte forordning omhandler den fortrolige behandling af oplysninger.

2. Overførslen af foreløbige årlige data skal foregå inden for seks måneder efter udgangen af undersøgelsesperioden, og de reviderede årsresultater skal overføres inden for en periode på højst tolv måneder efter udgangen af undersøgelsesperioden. Overførslen af foreløbige månedlige og kvartalsvise data skal finde sted inden for tre måneder efter den tilsvarende undersøgelsesperiode, og de reviderede månedlige og kvartalsvise resultater skal overføres inden for en periode på maksimalt seks måneder efter udgangen af den tilsvarende undersøgelsesperiode.

3. Kommissionen kan med henblik på at lette opgaven for de parter, som har til opgave at fremskaffe oplysninger, efter proceduren i artikel 12, etablere standardiserede procedurer for dataoverførsel og skabe betingelser for øget brug af automatisk databehandling og elektronisk dataoverførsel.

Artikel 8

Rapporter

1. Medlemsstaterne skal på opfordring forsyne Kommissionen med alle nødvendige oplysninger til brug for evaluering af kvalitet, sammenlignelighed og fuldstændighed af de statistiske oplysninger. Medlemsstaterne skal endvidere forsyne Kommissionen med detaljerede oplysninger om efterfølgende ændringer i de anvendte metoder.

2. Kommissionen skal fremlægge en rapport for Europa-Parlamentet, Rådet og Det Sociale og Økonomiske Udvalg om de erfaringer, der er gjort med det arbejde, som er udført i henhold til dette direktiv, når der er indsamlet data over en periode på tre år.

Artikel 9

Formidling af resultater

Kommissionen skal forestå formidling af resultaterne. Specifikke foranstaltninger, som gennemfører en omfattende formidling fra de nationale myndigheders side, kan fastsættes efter proceduren i artikel 12.

Artikel 10

Overgangsperiode

1. Medlemsstaterne skal træffe alle nødvendige foranstaltninger til at etablere Fællesskabets oplysningssystem i løbet af overgangsperioden, der afsluttes tre år efter dette direktivs ikrafttræden for månedlige og årlige oplysninger og ophører fem år efter nærværende direktivs ikrafttræden för kvartalsvise oplysninger.

2. I løbet af overgangsperioden kan Kommissionen, efter proceduren i artikel 12, acceptere afvigelser fra bestemmelserne i dette direktiv, i den udstrækning de nationale statistiske systemer på turistområdet kræver tilpasninger.

Artikel 11

Udvalget

Procedurerne for gennemførelse af dette direktiv, herunder foranstaltningerne til tilpasning til økonomiske og tekniske udviklinger, navnlig:

- de definitioner, som skal anvendes på dataindsamlingskarakteristika og alle tilpasninger til listen over dataindsamlingskarakteristika (artikel 3), i det omfang disse tilpasninger ikke yderligere besværliggør indsamlingsprocessen

- krav til nøjagtighed og den harmoniserede behandling af systematiske afvigelser (artikel 4)

- den første undersøgelsesperiode for karakteristika med flerårig periodicitet (artikel 5)

- behandling af data (artikel 6), procedurer for dataoverførsel (artikel 7) og formidling (artikel 9)

- afvigelserne fra bestemmelserne i dette direktiv i løbet af overgangsperioden (artikel 10)

fastsættes af Kommissionen, efter høring af Udvalget for De Europæiske Fællesskabers Statistiske Program, som er nedsat ved Rådets afgørelse 89/382/EØF, Euratom (13) efter proceduren i artikel 12.

Artikel 12

Procedure

Kommissionens repræsentant forelægger udvalget et udkast til de foranstaltninger, der skal træffes. Udvalget fremsætter sin udtalelse om udkastet inden for en tidsfrist, som formanden kan fastsætte i henhold til sagens hastende karakter, om nødvendigt ved en afstemning.

Udtalelsen optages i mødeprotokollen; derudover har hver medlemsstat ret til at anmode om, at dens holdning indføres i mødeprotokollen.

Kommissionen tager størst muligt hensyn til udvalgets udtalelse. Den underretter udvalget om, hvorledes den har taget hensyn til dets udtalelse.

Artikel 13

Direktivets gennemførelse

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 1995.

Artikel 14

Ikrafttrædelse

Dette direktiv træder i kraft på tyvendedagen efter offentliggørelsen.

Artikel 15

Afsluttende bestemmelser

Dette direktiv er rettet til medlemsstaterne.

(1) EFT nr. C 183 af 15. 8. 1991, s. 74.

(2) A 30352/93

(3) EFT nr. C 52 af 19. 2. 1994, s. 22.

(4) EFT nr. L 358 af 21. 12. 1990, s. 89.

(5) EFT nr. L 231 af 13. 8. 1992, s. 26.

(6) EFT nr. L 219 af 28. 8. 1993, s. 1.

(7) EFT nr. L 181 af 28. 6. 1989, s. 47.

(8) EFT nr. L 293 af 24. 10. 1990, s. 7.

(9) EFT nr. L 83 af 3. 4. 1993, s. 1.

(10) EFT nr. L 76 af 30. 3. 1993, s. 1.

(11) EFT nr. L 196 af 5. 8. 1993, s. 1.

(12) EFT nr. L 151 af 15. 6. 1990, s. 1.

(13) EFT nr. L 181 af 28. 6. 1989, s. 47.

BILAG

STATISTISKE OPLYSNINGER VEDRØRENDE TURISME

NB:

Den geografiske inddeling af verden i forbindelse med de oplysninger, der kræves under B.1.3, C.1.1.2 og C.1.1.4, findes sidst i bilaget.

A. Den kollektive turismes indlogeringskapacitet: lokale enheder på nationalt territorium

A.1. Oplysninger, der skal overføres på årsbasis

>TABELPOSITION>

B. Turiststrøm i kollektive turistfaciliteter: indenlandsk og indadgående turisme

B.1. Oplysninger, der skal overføres på årsbasis

>TABELPOSITION>

B.2. Oplysninger, der skal overføres på månedsbasis

>TABELPOSITION>

C. Turismeefterspørgsel: indenlandsk og udadgående turisme (undtagen endagsturisme)

C.1. Oplysninger, der skal overføres på nationalt plan

>TABELPOSITION>

>TABELPOSITION>

(. . .)

>TABELPOSITION>

OPDELING AF VERDEN I GEOGRAFISKE OMRÅDER (1)

HELE VERDEN

EØS I ALT

HELE DEN EUROPÆISKE UNION (15):

BELGIEN

DANMARK

TYSKLAND

GRÆKENLAND

SPANIEN

FRANKRIG

IRLAND

ITALIEN

LUXEMBOURG

NEDERLANDENE

ØSTRIG

PORTUGAL

SVERIGE

FINLAND

DET FORENEDE KONGERIGE

HELE EFTA

ISLAND

NORGE

SCHWEIZ (og Liechtenstein)

ØVRIGE LANDE OG OMRÅDER I EUROPA (eksklusive EFTA):

herunder: TYRKIET

POLEN

TJEKKIET

SLOVAKIET

UNGARN

HELE AFRIKA

NORDAMERIKA:

DE FORENEDE STATER

CANADA

HELE CENTRAL- OG SYDAMERIKA

HELE ASIEN

herunder: JAPAN

AUSTRALIEN, OCEANIEN OG ØVRIGE OMRÅDER:

herunder: AUSTRALIEN

NEW ZEALAND

I ØVRIGT

(1) Der henvises i øvrigt til listen over lande, som er opført i bilag til Kommissionens forordning (EØF) nr. 208/93 af 1. februar 1993 (EFT nr. L 25 af 2. 2. 1993, s. 11).